recursal/SuperWikiNEXT-32B huggingface dataset:
***অনাগত*** (নেপালি: अनागत) ২০১৯ সালের নেপালি ভাষার একটি মনস্তাত্ত্বিক থ্রিলার চলচ্চিত্র। চলচ্চিত্রটি পরিচালনা করেছেন সামটেন ভুটিয়া এবং প্রযোজনা করেছে মাউন্টেন রিভার ফিল্মস ও টিনি বিগ পিকচার্স প্রোডাকশন।

চলচ্চিত্রটি ২৫ শে জানুয়ারি ২০১৯ সালে নেপালের থিয়েটারে মুক্তি পায়।

পটভূমি
------

গল্পটি সুরেশ (অর্পণ থাপা) কে ঘিরে আবর্তিত হয় যিনি একজন অপেশাদার শিল্পী এবং তিনি কৃতি র (প্রিয়াঙ্কা কারকি) সাথে বিবাহবন্ধনে আবদ্ধ। কৃতি একজন গৃহিণী। তাদের সাত বছরের ছেলে সুভিদের (রোজিন সুবেদি) সাথে তারা স্বাভাবিক জীবন যাপন করে। এই স্বাভাবিকতার মধ্যে রয়েছে পারিবারিক বন্ধন এবং স্বাধীন জীবন দম্পতির নেতৃত্ব সম্পর্কে যুক্তি। পরিস্থিতি গুরুতর মোড় নিতে শুরু করে যখন সুরেশ আবিষ্কার করে যে কৃতি তার কাছ থেকে কিছু লুকিয়ে রেখেছে। সুরেশের প্রিয় বন্ধু জয়ন্ত বিশ্বাস করে যে কৃতি অবিশ্বস্ত এবং সম্ভবত তার একটি প্রেমের সম্পর্ক আছে। যখন কৃতির প্রাক্তনকে নৃশংসভাবে হত্যা করা হয়, জয়ন্ত দৃঢ়ভাবে বিশ্বাস করে যে কৃতি এই অপরাধের সাথে জড়িত। যদিও সুরেশ প্রাথমিকভাবে এই বিষয়ে নিশ্চিত নয়, এরপর ঘটনা উন্মোচিত হতে শুরু করে যা তাকে দৃঢ়ভাবে বিশ্বাস করাতে বাধ্য করে যে তার ছেলের মা তাকে হত্যা করার চেষ্টা করছে।

নির্মাণ
-------

এটি নির্মাণ করার সিদ্ধান্ত ওইসময় নেওয়া হয় যখন চন্দ্র কে. ঝা তার গল্পের ধারণাটি সামতেন ভুটিয়া কে জানান। তারা দুজনই এই চলচ্চিত্রের অন্যতম প্রযোজক। তারা দুইজন এবং চিত্রনাট্যকার প্রবচন শ্রেষ্টার মধ্যে পরবর্তী সাক্ষাতে, গল্পটিকে দ্রুতই পূর্ণাঙ্গ চিত্রনাট্যের রূপ দেওয়া হয়। এমনকি এই প্রাথমিক পর্যায়ে, একটি সর্বসম্মত মতামত ছিল যে প্রধান চরিত্র কৃতি এবং সুরেশের ভূমিকা যথাক্রমে প্রিয়াঙ্কা কারকি এবং অর্পণ থাপা চিত্রিত করবেন। যখন অভিনেতাদের চলচ্চিত্রের গল্পটি শোনানো হয় তখন অবিলম্বে তারা অভিনয় করতে সম্মত হন।

শ্রেষ্ঠাংশে
-----------

* কৃতি চরিত্রে প্রিয়াঙ্কা কার্কী
* সুরেশ চরিত্রে অর্পণ থাপা
* সুবিদ চরিত্রে রোজিন সুবেদী
* প্রতিউন খতিওয়াদা

আরও দেখুন
---------

* আজহাই পানি
* বুলবুল (২০১৯-এর চলচ্চিত্র)
* আপ্পা (২০১৯-এর চলচ্চিত্র)
* রাধে (২০১৭-এর চলচ্চিত্র)
* কালো পোথী
* অপবাদ (চলচ্চিত্র)
* সেতো বাঘ
* তান্দ্রো
* পাহুনা: দ্য লিটল ভিজিটরস
* আশমিনা
* গোপী (২০১৯-এর চলচ্চিত্র)

তথ্যসূত্র
---------

1. 1 2  कला/मनोरन्जन (২০১৬-০৫-০৬)। "बन्ने भयो नेपाली सिनेमा "अनागत""। Nepal Japan। ২০১৬-০৭-০১ তারিখে মূল থেকে আর্কাইভ করা। সংগ্রহের তারিখ ২০১৬-০৫-২৯।
2. ↑  "Anaagat - IMDb" (ইংরেজি ভাষায়)।
3. ↑  वैशाख २४ (২০১৪-০৬-২০)। "थ्रिलर 'अनागत' मा प्रियंका र अर्पण"। Ratopati। ২০১৬-০৬-০৮ তারিখে মূল থেকে আর্কাইভ করা। সংগ্রহের তারিখ ২০১৬-০৫-২৯।
4. ↑  "अर्पण र प्रियंकाको 'अनागत'"। Kala.setopati.com। ২০১৬-০৬-০২ তারিখে মূল থেকে আর্কাইভ করা। সংগ্রহের তারিখ ২০১৬-০৫-২৯।
5. ↑  विजय सुवेदी 'आवाज'। "श्रीमान्-श्रीमति बनेपछि अर्पणको काखमा प्रियंका OnlineKhabar"। Onlinekhabar.com। সংগ্রহের তারিখ ২০১৬-০৫-২৯।

বহিঃসংযোগ
---------

* ইন্টারনেট মুভি ডেটাবেজে *অনাগত*  (ইংরেজি)
**সেবক-শ্রেণী** হচ্ছে **ডামেন স্ট্যান টাগ ৩০০৮**-শ্রেণীর জাহাজের উপর ভিত্তি করে বাংলাদেশে নির্মিত টাগবোট জাহাজের শ্রেণী যা বাংলাদেশ নৌবাহিনী কর্তৃক ব্যবহৃত হয়। এই জাহাজটি দেশীয় প্রযুক্তিতে ডকইয়ার্ড অ্যান্ড ইঞ্জিনিয়ারিং ওয়ার্কস লিমিটেড নির্মাণ করা হয়। টাগবোটটি বহিঃনোঙ্গরে ও পোতাশ্রয়ে সাবমেরিনের নিরাপত্তা নিশ্চিতের পাশাপাশি নৌবাহিনীর অন্যান্য জাহাজ এবং বাণিজ্যিক জাহাজকে টোয়িং সহযোগিতা প্রদান, পোতাশ্রয়ে ও সমুদ্রে অগ্নিনির্বাপণ এবং উদ্ধারকারী জাহাজ হিসেবে কার্যকরী ভূমিকা পালন করে।

ইতিহাস
------

সশস্ত্র বাহিনীর জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার দেশীয় ও বৈদেশিক উৎস থেকে সমরাস্ত্র সংগ্রহ বৃদ্ধির সিদ্ধান্ত গ্রহণ করে। এরই ধারাবাহিকতায়, ১৯৯৩ সালে বাংলাদেশ নৌবাহিনীর অধীনস্থ ডকইয়ার্ড অ্যান্ড ইঞ্জিনিয়ারিং ওয়ার্কস লিমিটেড এ টাগবোটের নির্মাণকাজ শুরু হয়। জাহাজ নির্মাণে প্রয়োজনীয় নকশা ও প্রযুক্তি দেশীয়ভাবে সংগ্রহ করা হয়। অবশেষে ২৩ ডিসেম্বর, ১৯৯৩ সালে **বানৌটা সেবক** জাহাজটি নৌবাহিনীতে কমিশন লাভ করে। আন্তর্জাতিক খ্যাতিসম্পন্ন যুক্তরাজ্য ভিত্তিক ক্লাসিফিকেশন সোসাইটি **লয়েডস রেজিস্ট্রার** এর নীতিমালা অনুসরন করে জাহাজটি নির্মিত হয়।

বৈশিষ্ট্য ও যান্ত্রিক কাঠামো
----------------------------

**সেবক-শ্রেণীর** জাহাজটির দৈর্ঘ্য ২৫.৮০ মিটার (৮৪.৬ ফু), প্রস্থ ৭.৭০ মিটার (২৫.৩ ফু) এবং গভীরতা ৫ মিটার (১৬ ফু)। এটি বৈদেশিক কারিগরি ও প্রযুক্তিগত সহায়তায় ডকইয়ার্ড অ্যান্ড ইঞ্জিনিয়ারিং ওয়ার্কস লিমিটেড কর্তৃক নির্মিত হয়। জাহাজটি সর্বোচ্চ ১২.৫ কিলোমিটার (৭.৮ মা) গতিতে চলতে সক্ষম।

জাহাজসমূহ
---------

 বাংলাদেশ নৌবাহিনী

|  |  |  |  |  |  |  |
| --- | --- | --- | --- | --- | --- | --- |
| **পরিচিতি সংখ্যা** | **নাম** | **নির্মাতা** | **নির্মাণ শুরু** | **হস্তান্তর** | **কমিশন** | **অবস্থা** |
| এ৭২২ | বানৌটা সেবক | ডকইয়ার্ড অ্যান্ড ইঞ্জিনিয়ারিং ওয়ার্কস লিমিটেড | ১৯৯৩ | - | ২৩ ডিসেম্বর, ১৯৯৩ | সক্রিয় |

তথ্যসূত্র
---------

1. ↑  "Bangladesh Navy History"। Bangladesh Navy। ৬ ডিসেম্বর ২০১৬ তারিখে মূল থেকে আর্কাইভ করা। সংগ্রহের তারিখ ৫ জানুয়ারি ২০১৭।
2. ↑  "BANGLADESH NAVY TUG BOAT (RUPSHA & SHIBSHA) – Khulna Shipyard Ltd" (ইংরেজি ভাষায়)। ২০২১-১১-২৭ তারিখে মূল থেকে আর্কাইভ করা। সংগ্রহের তারিখ ২০২৩-০৩-২৮।
3. ↑  "গণপ্রজাতন্ত্রী বাংলাদেশ সরকারের ০৭ (সাত) বছরের অগ্রগতির তথ্য প্রচারের ব্যবস্থাকরণ সম্পর্কিত" (পিডিএফ)। ২০১৬-০৪-০৭। ২০২২-১০-১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ২০২৩-০৬-২১।

প্রবেশদ্বার: বাংলাদেশ বাংলাদেশ সামরিক বাহিনী
**সেন্ডলিং-এর মসজিদ** (জার্মান: *Diyanet İşleri Türk İslam Merkezi*), জার্মানির মিউনিখে, শোয়ানজেনবাসট্রেসে অবস্থিত মসজিদ। ১৯৮৯ সাল থেকে মসজিদটি এখানে অবস্থিত এবং মূলত তুর্কি মুসলমানদের ধর্মীয় প্রার্থনার জন্য ব্যবহৃত হয়ে আসছে।

নাম ও সংস্থা
------------

মসজিদটির প্রাতিষ্ঠানিক তুর্কি নাম *দানিয়েত ইজলেরি তুর্ক ইসলাম মারকেজি* অথবা "জার্মানির তুর্কি ইসলামিক সেন্টার ফর ইনস্টিটিউট ফর রিলিজিয়ন"। সংক্ষেপে *ডিআইটিআইএম*, যেটি একটি সংস্থা যা জার্মানি জুড়ে মুসলমানের জন্য কাজ করে। এই মসজিদটির একটি পরিচালনা পরিষদ রয়েছে। এই পরিষদের সদস্য রয়েছেন ৪২ জন, সাথে তাদের পরিবারের সদস্যরা। এই পরিচালনা পরিষদ *ধর্ম বিষয়ক তুর্কি-ইসলামিক ইউনিয়ন (ডিআইটিআইবি)-এর সাথে সম্পৃক্ত।*

ডিআইটিআইএম মসজিদের প্রধান নির্বাচন করেন, যিনি তুর্কি নাগরিক এবং কিছুটা জার্মান ভাষা বলতে পারেন। সংস্থাটি মিউনিখের আরো দুটি মসজিদ পরিচালনা করে। একটি পাসসিং ও অন্যটি আল্লাখে অবস্থিত। শানজেনবাচস্ত্রে মসজিদটি মিউনিখের তিনটি মসজিদের মধ্যে বৃহত্তম। প্রতিদিন এখানে প্রায় ১৩০ জন দর্শনাথূ ভিড় জমায়। দিনের বেলা এখানে প্রায় ৭০০ মানুষ প্রর্থনা করতে অসেন।

নতুন মসজিদ বানানোর পরিকল্পনা
----------------------------

সংখ্যাধিক্যের কারণে, ডিআইটিআইএম ২০০৪ সালে মসজিদটি নতুন জায়গায় স্থানান্তরের পরিকল্পনা প্রদান করে। তবে ভবনের কাছাকাছি বসবাসরত মানুষের প্রতিরোধে তা সম্ভব হয় নি। অতএব, পরিচালনা পরিষদ ডিআইটিআইবি ভবনটির জন্য একটি নতুন উপযুক্ত জায়গা খুঁজে পেতে সহায়তা পেতে মিউনিখ শহরের সাথে কাজ করেছিল এবং গোটজিংগার নামক স্থানে এটি স্থানান্তরের চেষ্টা চালায়। যদিও এই পরিকল্পনাটিও ভেস্তে যায়। ২০০৫ সাল থেকেই গণমাধ্যম বিষয়টি নিয়ে লেখালেখি শুরু করে যা *সেন্ডলিংগার মসজিদ বিতর্ক* নামে পরিচিত।

তথ্যসূত্র
---------

বহিঃসংযোগ
---------


উইকিমিডিয়া কমন্সে **সেন্ডলিং-এর মসজিদ** সংক্রান্ত মিডিয়া রয়েছে।

* *The New York Times*, "In Munich, Provocation in a Symbol of Foreign Faith", December 8, 2006

| * দে
* স
জার্মানির মসজিদ |
| --- |
| Yavuz Sultan Selim Mosque, Mannheim | 
* Al-Quds Mosque Hamburg
* Baitus Sami
* Baitul Huda (Usingen)
* Baitul-Jame Mosque Offenbach
* Berlin Mosque
* Fazle Omar Mosque
* Islamic Centre Hamburg
* Khadija Mosque
* সেন্ডলিং-এর মসজিদ
* Noor Mosque
* Noor ud Din Mosque
* Yavuz Sultan Selim Mosque

 | Flag of Germany |
| 
* বিষয়শ্রেণী
* জার্মানিতে ইসলাম
* দেশ অনুযায়ী মসজিদ

 |
**রাজশাহী পানি সরবরাহ ও পয়ঃনিষ্কাশন কর্তৃপক্ষ** সংক্ষেপে **রাজশাহী ওয়াসা** বাংলাদেশের রাজশাহী জেলায় অবস্থিত পল্লী উন্নয়ন ও সমবায় বিভাগের অধীনে একটি সরকারি প্রতিষ্ঠান। এই প্রতিষ্ঠানের অধীনে রাজশাহী বিভাগীয় শহরে পানি সরবরাহ সহ সম্পর্কিত আনুষঙ্গিক কার্যক্রম পরিচালিত এবং নিয়ন্ত্রিত হয়। কার্যালয়টি ১৯৩৭ সালে তৎকালীন ব্রিটিশ ভারতের পূর্ত মন্ত্রণালয়ের অধীনে গঠিত হয়।

ইতিহাস
------

রাজশাহী শহরে প্রথম পানি সরবরাহের ব্যবস্থা চালু হয় ১৯৩৭ সালে। তৎকালীন ব্রিটিশ ভারতের পূর্ত মন্ত্রণালয়ের অধীনে এই ব্যবস্থা চালু করে রাজশাহী পৌরসভা। ১৯৮০ সালে জনস্বাস্থ্য প্রকৌশল বিভাগ ও নেদারল্যান্ডস সরকারের পৃষ্ঠপোষকতায় *রাজশাহী পানি সরবরাহ মহা পরিকল্পনা* প্রকল্প গ্রহণ করা হয়। পরবর্তীতে স্থানীয় ব্যক্তিবর্গের চাহিদা মেটাতে পানি সরবরাহ ও পয়ঃনিষ্কাশন শাখা ১ আগস্ট, ২০১০ সালে রাজশাহী সিটি কর্পোরেশন হতে আলাদা হয়ে যায় এবং রাজশাহী ওয়াসা নামে রাজশাহী পৌর এলাকার পানি সরবরাহ ও পয়ঃনিষ্কাশনের একক কর্তৃপক্ষ হিসাবে একটি স্বতন্ত্র প্রতিষ্ঠান গঠিত হয়।

সমালোচনা
--------

২০২১ সালের শেষদিকে পানির অভিকর বৃদ্ধি করে রোষানলে পড়ে রাজশাহী ওয়াসা। স্থানীয় জনসাধারণের মধ্যে প্রতিষ্ঠানটি *দূর্বল পরিষেবা* প্রদান, অযোগ্য দূষিত পানি সরবরাহ করছিলো।

আরো দেখুন
---------

* স্থানীয় সরকার, পল্লী উন্নয়ন ও সমবায় মন্ত্রণালয়
* স্থানীয় সরকার বিভাগ
* পানি সরবরাহ ও পয়ঃনিষ্কাশন কর্তৃপক্ষ

তথ্যসূত্র
---------

1. ↑  "রাজশাহী ওয়াসা"। *rajshahi.gov.bd*। সংগ্রহের তারিখ ২০২২-১২-০৬।
2. 1 2  "পরিক্রমা, রাজশাহী ওয়াসা"। *rajshahiwasa.portal.gov.bd*। সংগ্রহের তারিখ ২০২২-১২-০৬।
3. ↑  "বিল বৃদ্ধিকরণ, রাজশাহী ওয়াসা" (পিডিএফ)। *rajshahiwasa.portal.gov.bd*। সংগ্রহের তারিখ ২০২২-১২-০৬।
4. ↑  "রাজশাহী ওয়াসার সেবার মানে অসন্তুষ্টি"। *prothomalo.com*। সংগ্রহের তারিখ ২০২২-১২-০৬। [*স্থায়ীভাবে অকার্যকর সংযোগ*]
**সেবক রেল সেতু** হল ভারতের পশ্চিমবঙ্গ অঙ্গরাজ্যের সেবকে মহানন্দা বন্যপ্রাণী অভয়ারণ্যের কাছে তিস্তা নদীর উপর নির্মিত রেল সেতু। রেল সেতুটি প্রায় ১ কিলোমিটার দীর্ঘ। এটি রেলপথের মাধ্যমে পশ্চিমবঙ্গের দার্জিলিং জেলাকে কালিম্পং জেলা ও জলপাইগুড়ি জেলার সঙ্গে সংযুক্ত করে। সেতুটি উত্তর-পূর্ব সীমান্ত রেলের আলিপুরদুয়ার রেলওয়ে বিভাগের অন্তর্গত নিউ জলপাইগুড়ি-আলিপুরদুয়ার-শামুকতলা রোড রেলপথে অবস্থিত।

এটি একটি অত্যন্ত গুরুত্বপূর্ণ রেল সেতু, যা শিলিগুড়ি-সেবকে সুন্দর ডুয়ার্স অঞ্চলের সঙ্গে সংযুক্ত করে। সেবক রেল সেতুটি তিস্তা নদীকে করোনেশন সড়ক সেতুর সমান্তরালে অতিক্রম করে। এই সেতুটি সেবক রেলওয়ে স্টেশনের ঠিক সামনেই নিউ মালবাজার স্টেশনের দিকে অবস্থিত।

সমস্যা
------

সিকিম ও পশ্চিমবঙ্গের পার্বত্য অঞ্চলে ২০১৬ সালের জুন মাসে ভারী বৃষ্টিপাতের কারণে সেতুর পিলার বা খুঁটিতে কিছু ফাটল দেখা দিয়েছিল এবং সেতুটি কয়েক সপ্তাহের জন্য বন্ধ রাখা হয়েছিল। সেতুর প্রয়োজনীয় মেরামতের কাজ শেষ করে আবার রেল চলাচলের জন্য খুলে দেওয়া হয়।

চিত্রশালা
---------

* সেবক রেল সেতু, নির্দেশিকা ফলক ও সংকেত রেল পোস্ট সেবক রেল সেতু, নির্দেশিকা ফলক ও সংকেত রেল পোস্ট
* করোনেশন সেতু থেকে সেবক সেতুর দৃশ্যকরোনেশন সেতু থেকে সেবক সেতুর দৃশ্য
* নদী তীর থেকে রেল সেতুর দৃশ্যনদী তীর থেকে রেল সেতুর দৃশ্য
* শুষ্ক নদী খাতের উপর সেতুশুষ্ক নদী খাতের উপর সেতু

তথ্যসূত্র
---------

1. ↑  "Crack in Sevoke bridge pillar, trains diverted"। *Business Standard India*। Press Trust of India। ২২ জুন ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Cracks appear in railway bridge after heavy rains in Siliguri; trains diverted-India News , Firstpost"। ২২ জুন ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
A black-and-white photograph of a football team lining up before a match. Eleven men in old-fashioned association football attire stand in a line: ten wear dark shirts, white shorts and black socks, and the other wears a still darker shirt. Behind the players can be seen one of the enormous open stands of an East European-style soccer stadium, filled to the brim with spectators.ম্যানচেস্টার ইউনাইটেডর "বাজবি বেইবস" (১৯৫৮), তাদের সর্বশেষ ম্যাচের পূর্বে।
**বাজবি বেইবস** হলো একদল ম্যানচেস্টার ইউনাইটেড খেলোয়াড় যাদের নিয়োগ ও প্রশিক্ষণ দিয়েছিলেন তৎকালীন সহকারী ম্যানেজার জিমি মারফি এবং যারা ক্লাবটির যুবদল থেকে মূল একাদশে স্যার ম্যাট বাজবির অধীনে খেলেছিলেন। তারা কেবল তরুণ ও প্রতিভাবান এই কারণেই বিখ্যাত ছিলেন তা নয়। বরং ক্লাবটি প্রথাগতভাবে অন্য কোন দল থেকে তাদের না এনে যুবদলে প্রশিক্ষণ ও ব্যবস্থাপনার মাধ্যমে মূল দলে খেলার উপযোগী করেছিল। বাজবি বেইবস শব্দটি প্রথম ব্যবহার করে **ম্যানচেস্টার ইভনিং নিউজ**-এর সাংবাদিক টম জ্যকসন এবং মূলত ১৯৫৫-৫৬ ও ১৯৫৬-৫৭ সালের লীগ বিজয়ী খেলোয়াড়দের বুঝাতে ব্যবহার করা হয় যে দলটির গড় বয়স ছিল গড়ে ২১ ও ২২ বছর।

বাজবি বেইবসের আট সদস্য ১৯৫৮ সালের মিউনিখ বিমান দুর্ঘটনায় মারা যান যাদের মধ্যে সবচেয়ে উল্লেখযোগ্য হচ্ছেন ডানকান এডওয়ার্ডস। বাজবি বেইবসের মিউনিখপূর্ব দলের সর্বশেষ সদস্য স্যার ববি চার্লটন ১৯৭৫ সালে খেলা থেকে অবসর নেন।

আরো দেখুন
---------

* ম্যানচেস্টার ইউনাইটেড ফুটবল ক্লাব

| ম্যানচেস্টার ইউনাইটেড ফুটবল ক্লাব* দে
* স
 |
| --- |
| 

|  |
| --- |
| ম্যানচেস্টার ইউনাইটেড ফুটবল ক্লাব | খেলোয়াড় | ম্যানেজার | পরিসংখ্যান | মৌসুম |
| **মিউনিখ বিমান দুর্ঘটনা**: মিউনিখ বিমান দুর্ঘটনা | বাজবি বেইব্‌স |
| **স্থান**: ওল্ড ট্রাফোর্ড |
| **প্রতিদ্বন্দীতা**: ম্যানচেস্টার ডার্বি | লিভারপুলের সাথে প্রতিদ্বন্দীতা |

 |
**নাসরীন আহমাদ** ঢাকা বিশ্ববিদ্যালয়ের প্রথম নারী উপ-উপাচার্য। তিনি একজন শিক্ষাবিদ, পরিবেশ বিজ্ঞানী ও বাংলাদেশের স্বাধীনতা যুদ্ধে অংশগ্রহণকারী মুক্তিযোদ্ধা।

জন্ম ও কৈশোর
------------

নাসরীন আহমাদ ১৯৪৭ সালে কলকাতায় জন্মগ্রহণ করেন। তার মা বেগম বদরুন্নেসা আহমেদ ও বাবা নুরউদ্দিন আহমেদ। ১৯৬৫ সালে ভিকারুন্নিসা নুন স্কুল থেকে ইংরেজি মাধ্যমে মাধ্যমিক পরীক্ষা পাশ করেন। হলি ক্রস কলেজ থেকে উচ্চ মাধ্যমিক পরীক্ষায় পাস করেন। এরপর ঢাকা বিশ্ববিদ্যালয়ের ভূগোল ও পরিবেশ বিজ্ঞান বিভাগ থেকে স্নাতক ও স্নাতকোত্তর ডিগ্রি অর্জন করেন। পরবর্তীতে তিনি ডক্টরেট ডিগ্রি অর্জন করেন।

স্বাধীনতা যুদ্ধে অংশগ্রহণ
-------------------------

নাসরীন আহমাদ বাংলাদেশে ঊনসত্তরের গণঅভ্যুত্থানের জাতীয়তাবাদী আন্দোলনের একজন সক্রিয় কর্মী ছিলেন। তিনি ১৯৭০-৭১ সেশনে অনুষ্ঠিত ঢাকা বিশ্ববিদ্যালয় কেন্দ্রীয় ছাত্র সংসদ - ডাকসুর নির্বাচনে ছাত্রলীগের প্রার্থী হিসেবে কমনরুম বিষয়ক সম্পাদিকা নির্বাচিত হন। মুক্তিযুদ্ধের সময় তিনি স্বাধীন বাংলা বেতার কেন্দ্র থেকে ইংরেজি সংবাদ পাঠ করতেন।

কর্মজীবন
--------

১৯৭৪ সালে ভূগোলের শিক্ষক হিসেবে তিনি কর্মজীবন শুরু করেন। ১৯৮৪ সালে সহকারী অধ্যাপক হিসেবে ঢাকা বিশ্ববিদ্যালয়ের ভূগোল ও পরিবেশ বিজ্ঞান বিভাগে যোগদান করেন। ২০০০ সালে অধ্যাপক পদে পদোন্নতি পান। ২০১১-১২ সেশনে তিনি বিভাগীয় চেয়ারপার্সনের দায়িত্ব পালন করেন। তিনি ফ্যাকাল্টি অব আর্থ এন্ড ইনভায়রনমেন্টাল সায়েন্সের নির্বাচিত ডীনের দায়িত্ব পালন করেন। তিনি ঢাকা বিশ্ববিদ্যালয়ের বেগম ফজিলাতুন্নেসা মুজিব হলের প্রকল্প পরিচালক এবং প্রতিষ্ঠাতা অধ্যক্ষের দায়িত্ব পালন করেন। ২০১২ সালে থেকে ২০২০ সালের জুন মাস পর্যন্ত তিনি ঢাকা বিশ্ববিদ্যালয়ের উপ-উপাচার্য (শিক্ষা) দায়িত্ব পালন করেন। বর্তমানে তিনি বেগম বদরুন্নেসা আহমেদ ট্রাস্টের চেয়ারম্যান হিসেবে দায়িত্ব পালন করছেন।

ব্যক্তিগত জীবন
--------------

নাসরীন আহমাদ এক পুত্র ও এক কন্যা সন্তানের মাতা। তার স্বামী ইমরান আহমদ সিলেট-৪ আসনের ছয়বার নির্বাচিত সংসদ সদস্য এবং বর্তমান বাংলাদেশ সরকারের প্রবাসী কল্যাণ ও কর্মসংস্থান মন্ত্রণালয়ের মন্ত্রীর দায়িত্ব পালন করছেন।

তথ্যসূত্র
---------

1. ↑  "ঢাবির প্রো-ভিসি হচ্ছেন ড. নাসরীন ও ড. সহিদ"। *banglanews24.com*। সংগ্রহের তারিখ ২০২০-১০-১৭।
2. ↑  "ঢাবির প্রোভিসি হলেন আখতারুজ্জামান ও নাসরীন আহমাদ"। *সমকাল*। সংগ্রহের তারিখ ২০২০-১০-১৭।
3. ↑  "Nasreen Ahmad | The University Press Limited"। *www.uplbooks.com*। সংগ্রহের তারিখ ২০২০-১০-১৮।
বাংলাদেশের একটি বাজার
কলকাতার হগ মার্কেটের সম্মুখভাগ
**বাজার** এমনি একটি লেনদেন পদ্ধতি, সংস্থা, সামাজিক সম্পর্ক অথবা পরিকাঠামো যেখানে মানুষ বস্তু বা অন্য কর্ম-দক্ষতা বিনিময় করে সামগ্রিক অর্থনীতিতে অংশগ্রহণ করে। এটি ক্রেতা এবং বিক্রেতার মধ্যে সরাসরি সংযোগ স্থাপনকারী একটি কর্ম ব্যবস্থা। প্রতিযোগিতা যেকোনো বাজারের একটি অপরিহার্য অংশ। বাজার সৃষ্টি করতে হলে ন্যুনতম তিন পক্ষের প্রয়োজন, যাতে করে কমপক্ষে যেকোনো একদিকে প্রতিযোগিতা বিদ্যমান থাকে। বিভিন্ন প্রকারের বাজার আয়তন, পরিধি, ভৌগোলিক অবস্থান, পরিচালনকারী সম্প্রদায়, বস্তু বা কর্ম দক্ষতার ভিত্তিতে বিভক্ত করা যায়। যেমনঃ গ্রাম গঞ্জের সাপ্তাহিক কৃষি পণ্যের হাট, বিপনী বিতান, বৃহৎ বিপণন কেন্দ্র, আন্তর্জাতিক মুদ্রা ও পণ্য বাজার, শেয়ার বাজার ইত্যাদি।

সাধারণ অর্থনীতির সংজ্ঞা অনুযায়ী, বাজার এমনি একটি আর্থ-কাঠামো যা একাধিক ক্রেতা ও বিক্রেতার মধ্যে যেকোনো প্রকারের পণ্য, কর্ম-দক্ষতা এবং তথ্য বিনিময়ে সাহায্য করে। অর্থের বিনিময়ে যে আদান প্রদান হয়ে থাকে তাকে নগদ লেনদেন বলা হয়। যেকোনো পণ্য বাজারে অংশগ্রহণকারী সকল ক্রেতা-বিক্রেতা সম্মিলিতভাবে সেই পণ্যের মূল্য নির্ধারণ করে থাকে। অর্থনীতিতে 'চাহিদা ও যোগানের' উপর ভিত্তি করে মূল্য নির্ধারণের বেশ কয়েকটি তত্ত্ব রয়েছে।

প্রকার সমূহ
-----------

সিঙ্গাপুরের একটি বাজার
সাধারনতঃ বাজার বলতে আমরা যা বুঝি - যেমন বিভিন্ন পণ্য দোকানের সমাহার - সেইসব বাজার পরিচালিত হয় আরো কয়েক প্রকারের বাজার ও পরিকাঠামোগত ব্যবস্থাপনার দ্বারা। ব্যবসায়িক আদান-প্রদানের ধরনের ভিত্তিতে বাজারকে কয়েকভাগে বিভক্ত করা যায়।

**আয়তন বা পরিধির ভিত্তিতে বাজার**

* স্থানীয় বাজার
* জাতীয় বাজার
* আন্তর্জাতিক বাজার

**সময়ের ভিত্তিতে বাজার**

* অতি সল্পকালীন
* সল্পকালীন
* দীর্ঘকালীন
* অতি দীর্ঘকালীন

**প্রতিযোগীতার ভিত্তিতে বজার**

* পূর্ণ প্রতিযোগিতা মূলক
* অপূর্ণ প্রতিযোগিতা মূলক

**আর্থিক বাজার**
আর্থিক বাজার তরল সম্পত্তির বিনিময় করে।

আরও দেখুন
---------

* শেয়ার বাজার
* আর্থিক বাজার
* অর্থনীতিক বাজার

তথ্যসূত্র
---------

1. ↑  Heyne, Paul L.; Heyne, Paul T.; Boettke, Peter J.; Prychitko, David L. (২০১৪)। *The Economic Way of Thinking* (ইংরেজি ভাষায়)। Pearson। আইএসবিএন 978-0-13-299129-2।
2. ↑  "অ র্থ নী তি ১ ম প ত্র"। *প্রথম আলো*। সংগ্রহের তারিখ ২০২০-০৪-১৮।
3. ↑  Ritter, Lawrence S.; Silber, William; Udell, Gregory (২০০৮-০৯-১৮)। *Principles of Money, Banking, and Financial Markets Plus MyEconLab* (ইংরেজি ভাষায়)। Addison-Wesley। আইএসবিএন 978-0-321-37557-5।
4. ↑  "Market | economics"। *Encyclopedia Britannica* (ইংরেজি ভাষায়)। সংগ্রহের তারিখ ২০২০-০৪-১৮।
5. ↑  Roth, Steffen (২০১২-০৯-২২)। "Leaving Commonplaces on the Common Place: Cornerstones of a Polyphonic Market Theory" (ইংরেজি ভাষায়)। Rochester, NY।

বহিঃসংযোগ
---------

* Qualitionary - Legal Definitions - Market
* The EU's Market Access Strategy in a Changing Global Economy
একজন 'বাচা' তার সহকর্মী নৃত্যশিল্পীদের সাথে বাচা নাগমা পরিবেশন করছেন
**বাছা নগমা** কাশ্মীর উপত্যকার অন্যতম প্রধান লোকনৃত্য। কাশ্মীরের কিছু অংশে এটিকে বাচা গ্যাভাউন নামেও উল্লেখ করা হয়।  কাবুলের আফগানদের এই নাচ উদ্ভবের কৃতিত্ব দেওয়া হয়। এটি হাফিজা নাগমার একটি প্রকারভেদ।  বাছা নগমা প্রদর্শনের সময়, একটি কিশোরী ছেলে, মেয়ে নর্তকীর পোশাক পরে। সেই নর্তক হাফিজা শৈলীতে প্রশিক্ষণপ্রাপ্ত হয়। নর্তক কাশ্মীরি ব্যালাড গায় এবং নাচ করে। এই নৃত্য গ্রামে জনপ্রিয়, প্রধানত ফসল কাটার সময় এটি অনুষ্ঠিত হয়। এটি সামাজিক জমায়েতে অল্পবয়সী ছেলেদের দ্বারা প্রদর্শিত হয়। নর্তকরা লম্বা ঘাগরা পরে মহিলাদের ছদ্মবেশ ধারণ করে। কাশ্মীরে বিয়ের অনুষ্ঠানের সময়, যখন ঝিলম নদীতে নৌকায় করে বিয়ের মিছিল বের করা হয় তখন এই নৃত্য প্রদর্শিত হয়। এই নৃত্যের শৈলী অনেক প্রশংসিত। এর বিশাল শ্রোতাদের আকর্ষণ করার ক্ষমতা রয়েছে। নৃত্যের সময় রবাব, সারঙ্গী এবং ঢোলের মত বাদ্যযন্ত্র বাজানো হয়।  এটি হাফিজা নৃত্য ফর্মের মতই দ্রুত ঘূর্ণায়মান অঙ্গ সঞ্চালনার সাথে জড়িত। কথকের সাথেও এর সাদৃশ্য দেখা যায়। গান-নাচের প্রক্রিয়াটি বাচ নাগমা জশন - কিড ড্যান্সারের সেলিব্রেশন নামে পরিচিত।  নৃত্যশিল্পী দ্য বাচা - দ্য কিড নামে পরিচিত। নর্তক সাধারণত একজন পাতলা, ছিপছিপে এবং সুন্দর অল্পবয়সী যুবক হন। বহু রঙের ঘাগরার মতো পোশাকে একজন মহিলার ন্যায় সজ্জিত হয়ে সে কখনও হাস্যকরভাবে দর্শকদের মনোরঞ্জন করে ।[]

এই নৃত্যটি কাশ্মীরের লোককাহিনীতে একটি বিশেষ স্থান দখল করে আছে। জনসমাগমে ও উৎসব অনুষ্ঠানের সময় যেখানে লোকেরা একে অপরের সাথে মেলামেশা করে সেখানে এই নাচ পরিবেশিত হয় । দর্শকরা গানের সাথে নর্তকের আনন্দময় গতিবিধি দ্বারা বিনোদিত হয়। এই লোকনৃত্যটি পুরানো দিনে বিনোদনের অন্যতম মাধ্যম ছিল। সময়ের সাথেও এর জনপ্রিয়তা ক্ষুণ্ণ হয়নি  বাছা নগমা নৃত্য এখনও একটি প্রমুখ লোকনৃত্যে হিসাবে বিদ্যমান এবং কাশ্মীরি সংস্কৃতির অন্যতম প্রধান উপাদান হিসাবে বিবেচিত হয়। বাছা নাগমার আগে হাফিজ নাগমা বা 'মহিলা নর্তকীর গান' পরিবেশনের রিতী আছে।

তথ্যসূত্র
---------

1. ↑  kuntala (২০১৯-১০-৩০)। "Bacha Nagma Dance - A Popular Folk Dance of Kashmir"। *IndiaVivid* (ইংরেজি ভাষায়)। ২০১৯-১১-১৩ তারিখে মূল থেকে আর্কাইভ করা। সংগ্রহের তারিখ ২০১৯-১১-১৩।
2. 1 2  Shamus-ul-Nisa, Dr (২০১৭-১১-০১)। "Bacha Nagma and Band Pather: A study on Kashmiri Singing" (ইংরেজি ভাষায়): 265–268।
3. 1 2  "Bacha Nagma Dance"। *Indian Classical Folk & Tribal Dance* (ইংরেজি ভাষায়)। ২০১২-০৩-১৯। সংগ্রহের তারিখ ২০১৯-১১-১৩। "Bacha Nagma Dance". *Indian Classical Folk & Tribal Dance*. 2012-03-19. Retrieved 2019-11-13.
4. ↑  *www.jktdc.co.in* । সংগ্রহের তারিখ ২০১৯-১১-১৩।  `|শিরোনাম=` অনুপস্থিত বা খালি (সাহায্য)
**গার্লস গন ওয়াইল্ড** (**জিজিডব্লিউ**) হল একটি প্রাপ্তবয়স্ক বিনোদন ফ্র্যাঞ্চাইজ যা জো ফ্রান্সিস দ্বারা ১৯৯৭ সালে তৈরি করা হয়েছিল,  যিনি মাঝে মাঝে ভিডিওগুলির হোস্ট হিসাবে উপস্থিত হন।

গার্লস গন ওয়াইল্ড ১৯৯৭ সালে সম্প্রচার শুরু হওয়া গভীর রাতের ইনফোমার্শিয়াল সহ সরাসরি-প্রতিক্রিয়া বিপণন কৌশলগুলির প্রাথমিক ব্যবহারের জন্য পরিচিত ছিল।  ভিডিওগুলি সাধারণত পার্টি লোকেশনে ক্যামেরা ক্রুদের সাথে জড়িত যারা তরুণ কলেজ-বয়সী নারীদের সাথে জড়িত যারা তাদের শরীর উন্মোচন করে বা "বন্য" আচরণ করে, বিশেষ করে বসন্ত বিরতির সময়।  ২০০৮ সাল থেকে, গার্লস গন ওয়াইল্ড পণ্যগুলি প্রাথমিকভাবে তাদের ওয়েবসাইটের মাধ্যমে ধারাবাহিক সম্প্রচার ভিডিও, ডাউনলোড এবং ডিভিডি হিসাবে বিক্রি করা হয়েছে।

ফেব্রুয়ারী ২০১৩ সালে, কোম্পানী অধ্যায় ১১ দেউলিয়া হওয়ার জন্য আবেদন করে। 

২০১৪ সালে, কোম্পানিটি ব্যাং ব্রোস -এর কাছে বিক্রি করা হয়েছিল।

পটভূমি
------

তথ্যসূত্র
---------

1. 1 2  Mireya Navarro (৪ এপ্রিল ২০০৪)। "The Very Long Legs of 'Girls Gone Wild'"। *The New York Times*। ৩১ মার্চ ২০১১ তারিখে মূল থেকে আর্কাইভ করা। সংগ্রহের তারিখ ২ অক্টোবর ২০১২।
2. ↑  Michael Schneider (৮ ডিসেম্বর ২০০২)। "'Wild' infomercial struts its stuff"। *Variety*। ৩০ জুন ২০১৯ তারিখে মূল থেকে আর্কাইভ করা। সংগ্রহের তারিখ ২ অক্টোবর ২০১২।
3. ↑  "'Girls Gone Wild' Files Bankruptcy to Fight Vegas Debt"। *Bloomberg.com*। Bloomberg। ২৮ ফেব্রুয়ারি ২০১৩। ২ মার্চ ২০১৩ তারিখে মূল থেকে আর্কাইভ করা। সংগ্রহের তারিখ ২৮ ফেব্রুয়ারি ২০১৩।
4. ↑  Randazzo, Sara (২০১৪-০৪-২৪)। "Girls Gone Wild: Under New Management"। *WSJ* (ইংরেজি ভাষায়)। সংগ্রহের তারিখ ২০২০-০৭-০৯।
***ডাব্লিউডাব্লিউই ভিনটেজ*** একটি ডাব্লুডাব্লুইয়ের একটি পেশাদারি কুস্তি টেলিভিশন অনুষ্ঠান যা ডাব্লুডাব্লুইয়ের বিস্তারিত ভিডিও সংগ্রহশালা হিসেবে কাজ করে। অনুষ্ঠানটি প্রথমে জিন ওকারলান্ড দ্বারা এবং পরে রিনি ইয়ং পরিচালিত হয়েছিল। বর্তমান স্কট স্ট্যানফোর্ড অনুষ্ঠানটি পরিচালনা করে। 

*ভিনটেজ* অনুষ্ঠান যুক্তরাজ্য এবং আয়ারল্যান্ডে স্কাই স্পোর্টসে প্রদর্শিত হয় (২০১৪ অবধি), অস্ট্রেলিয়ায় ফক্স ৮ (২০১৩ এর মাঝামাঝি পর্যন্ত), দক্ষিণ আফ্রিকাতে সুপারস্পোর্টে, ভারত, বাংলাদেশ এবং পাকিস্তান টেন স্পোর্টসে, মধ্যপ্রাচ্য অন শোস্পোর্টস ৪, লাতিন আমেরিকার ফক্স স্পোর্টসে এবং জাপানে জে স্পোর্টসে প্রদর্শিত হয়। ২০১২ সালের সেপ্টেম্বরের শুরুর দিকে মালয়েশিয়ায় অ্যাস্ট্রো সুপারস্পোর্ট ৩-এ ভিনটেজ প্রচারিত হয়েছিল।

২০০৮ এর জুন মাসে বিদেশের বাজারগুলিতে প্রচারিত *হিটের* পরিবর্তে *ভিনটেজ কালেকশন* হিসাবে অনুষ্ঠানের প্রথম প্রদর্শনী করা হয়েছিল। প্রতিটি পর্ব সাধারণত একটি সাধারণ বিষয় উপর ৪ বা ৫ টি কুস্তি লড়াই প্রদর্শন করা হয়(একটি নির্দিষ্ট পালোয়ান, একটি বড় ঘটনা, একটি বিভাগ ইত্যাদি)। এই জাতীয় বিষয়গুলি পরপর ৩ বা ৪ টি পর্বের মাধ্যমে প্রচারিত হতে পারে।

আরো দেখুন
---------

* বর্তমানে ডাব্লিউডাব্লিউই অনুষ্ঠানের তালিকা

তথ্যসূত্র
---------

1. ↑  "WWE goes all day, every day on new DStv pop-up channel"। SuperSport। সংগ্রহের তারিখ ২০১৯-০৯-০৬।
2. ↑  "Vintage Collection in Malaysia"। Astro। ২০১৩-১০-২৯ তারিখে মূল থেকে আর্কাইভ করা। সংগ্রহের তারিখ ২০১২-০৯-০৮।

বহিঃসংযোগ
---------

* ইন্টারনেট মুভি ডেটাবেজে *ডাব্লিউডাব্লিউই ভিনটেজ*  (ইংরেজি)
**ডাব্লিউডাব্লিউই হার্ডকোর চ্যাম্পিয়নশিপ** হলো পেশাদারি কুস্তির একটি চ্যাম্পিয়নশিপ যেটি ডাব্লিউডাব্লিউএফ/ই তে ব্যবহৃত হতো। চ্যাম্পিয়নশিপটি **২৪/৭** রুলে জনপ্রিয় হয়ে উঠেছিল যেখানে যে কেউ যখন তখন টাইটেলধারীদের চ্যালেঞ্জ করতে পারতো চ্যাম্পিয়নশিপ ম্যাচ খেলার জন্য। নভেম্বর ২, ১৯৯৮ সালে চ্যাম্পিয়নশিপটি তৈরি হয়েছিলো। আগস্ট ৬, ২০০২ সালে ইন্টারকন্টিনেন্টাল চ্যাম্পিয়নশিপের সাথে এটি যুক্ত হয়ে বিলুপ্ত হয়ে গিয়েছিল।

ইতিহাস
------

নভেম্বর ২, ১৯৯৮ সালে মি. ম্যাকমোহান ম্যানকাইন্ড কে **ওয়ার্ল্ড রেসলিং ফেডারেশন (ডাব্লিউডাব্লিউএফ) হার্ডকোর চ্যাম্পিয়নশিপ** টি পুরস্কার দেয়। ম্যানকাইন্ড এই টাইটেলটি বিগ বস ম্যান এর কাছে হারার পর কখনো এটি পুনুরূদ্ধার করার চেষ্টা করে নি কারণ তখন তাকে মেইন ইভেন্ট পুশ দেয়া হয়েছিলো। এই সময়ে হার্ডকোর চ্যাম্পিয়নশিপটি বিভিন্ন কমেডি সেগমেন্ট গুলোতে ব্যবহার হতো ম্যানকাইন্ড এর গিমিক ধরে রাখার জন্য। যাইহোক, যেহেতু ম্যানকাইন্ড এবং হার্ডকোর রেসলিং দর্শকদের কাছে জনপ্রিয় হয়ে উঠেছিল তাই হার্ডকোর চ্যাম্পিয়নশিপটি একটি গুরুত্বপূর্ণ টাইটেল হয়ে উঠেছিল। এই টাইটেলটির জনপ্রিয়তায় ওয়ার্ল্ড চ্যাম্পিয়নশিপ রেসলিং (ডাব্লিউসিডাব্লিউ) নিজেদের হার্ডকোর চ্যাম্পিয়নশিপ টাইটেল বানায়। এবং বিভিন্ন স্বাধীন প্রোমোশনেও এই ধারণা ব্যবহার করা হয়।

### ২৪/৭ রুল

রাভেন, ২৭ বারের হার্ডকোর চ্যাম্পিয়ন, যা যেকোনো টাইটেলের সর্বোচ্চ রাজত্ব
যখন ক্রাশ হলি টাইটেলটি জিতে তখন সে সবাইকে **২৪/৭** রুলের সাথে পরিচয় করিয়ে দেয় যেখানে বলা হয় এই টাইটেলটি রেফারির উপস্থিতিতে যেখানে সেখানে ডিফেন্ড করা যাবে। যার কারণে অনেক হাস্যকর মূহুর্ত তৈরি হয়।

রেসলম্যানিয়া ১৮ এ মাভেন তার টাইটেলটি গোল্ডাস্ট এর বিপক্ষে ডিফেন্ড করে। ম্যাচের একপর্যায়ে যখন তারা একে অপরকে নকআউট করে তখন স্পাইক ডাডলি রিংয়ে আসে এবং মাভেন কে পিন করে টাইটেলটি জিতে নেয়। ব্যাকস্টেজে দ্য হারিকেন স্পাইক ডাডলি কে পিন করে টাইটেলটি জিতে নেয়। তখন মাইটি হলি (হারিকেন এর সহযোগী) হারিকেন কে বলে "হারি-সাইকেল" নিয়ে আসার জন্য। ঠিক তখনি হলি তাকে ফ্রাই প্যান দিয়ে নকআউট করে টাইটেলটি জিতে নেয়। যখন সে টাইটেলটি নিয়ে একটি সুরক্ষিত জায়গা খুজছিল তখন ক্রিশ্চিয়ান তাকে দরজায় ধাক্কা মেরে তাকে নকআউট করে টাইটেলটি জিতে নেয়। যখন সে একটি ট্যাক্সি করে টাইটেলটি নিয়ে বিল্ডিং ছেড়ে চলে যেতে চাচ্ছিল তখন মাভেন এসে তাকে পিন করে টাইটেলটি পুনুরূদ্ধার করে এবং একই ট্যাক্সি করে চলে যায়।

### ইউনিফাইড এবং বিলুপ্ত

এই টাইটেলটি আগস্ট ২৬, ২০০২ সালে ইন্টারকন্টিনেন্টাল চ্যাম্পিয়নশিপ এর সাথে যুক্ত হয়, যখন ইন্টারকন্টিনেন্টাল চ্যাম্পিয়ন রব ভ্যান ডেম হার্ডকোর চ্যাম্পিয়ন টমি ড্রিমার কে হারায়। এটি হয় যখন ভ্যান ডেম ইউরোপিয়ান চ্যাম্পিয়ন জেফ হার্ডিকে একটি ল্যাডার ম্যাচে হারিয়ে টাইটেলটি ইন্টারকন্টিনেন্টাল চ্যাম্পিয়নশিপের সাথে যুক্ত করে উক্ত টাইটেলটি বিলুপ্ত করে।

তথ্যসূত্র
---------

1. ↑  Milner, John M.; Kapur, Bob; Kamchen, Richard (এপ্রিল ৭, ২০০৬)। "Bio: Tommy Dreamer"। *Slam! Sports*। Canadian Online Explorer। সংগ্রহের তারিখ জুলাই ৩১, ২০০৯। Dreamer lost a Hardcore vs. Intercontinental title unification match vs. Rob Van Dam. [*স্থায়ীভাবে অকার্যকর সংযোগ*]

বহিঃসংযোগ
---------

* 

* পেশাদারি কুস্তি প্রবেশদ্বার

* 

Official WWE Hardcore Championship history

* Solie.org WWF/WWE Hardcore Championship history
**বাচ্চা শ্বশুর** ২০১৯ সালে মুক্তিপ্রাপ্ত একটি বাংলা চলচ্চিত্র। চলচ্চিত্রটি পরিচালনা করেছেন বিশ্বরুপ বিশ্বাস। প্রযোজনা করেছেন সুরিন্দার ফিল্মস। এতে শ্রেষ্ঠাংশে অভিনয় করেছেন জিৎ ও কৌশানি মুখার্জী। 

বাচ্চা শ্বশুর একটি উদ্দীপনা এবং অবাস্তব চলচ্চিত্র যা মানুষের বিনোদন করার একমাত্র উদ্দেশ্য নিয়ে তৈরি। স্পনন্দন এবং জোনাকির মধ্যে রোম্যান্স স্পাইডার ম্যান এবং মেরি জেনের মধ্যে প্রেমের গল্প থেকে অনুপ্রেরণা গ্রহণ করে। রসিকতাগুলিতে ছড়িয়ে থাকা চলচ্চিত্রটির রসিকতা এটিকে একটি প্রচলিত কৌতুক লাইনে আটকে রেখেছে। তবে এটি প্রতি সেকেন্ড ও বিরক্তিকর নয়। বরং এটি উদ্ভট। উদ্বেগ হওয়ার চেষ্টা করা সত্ত্বেও, গল্পটি এখনও একটি পুরাতন বোতলে একই পুরানো ওয়াইন।

কাহিনী
------

স্পানদন ইসলাম (জিত) তার শ্বশুরকে (চিরঞ্জিত চক্রবর্তী) ছেলের মধ্যে দেখেন। সে কীভাবে পালাবে? পর্যালোচনা: একটি স্পেক্টর স্প্যানডানকে আড়াল করছে। শ্বশুরবাড়ির ছানা। তিনি যেখানেই যান, ছায়া অনুসরণ করে। তার স্ত্রী জোনাকি (কৌশানী মুখোপাধ্যায়) কীভাবে এটি মোকাবেলা করতে জানেন না। তার বন্ধু হিমু (বিশ্বরূপ বিশ্বাস) মনে করেন এটি কিছু রাসায়নিক লোচা। স্প্যানডান প্রকৃতপক্ষে কলকাতা পাভলভ হাসপাতালে এসেছেন কারণ তার চিকিৎসা করছেন যে তিনি হতাশ হয়ে পড়েছেন for পেশায় স্ট্যান্ড-আপ কমিক, স্প্যানডান শেষ পর্যন্ত তার শ্বশুরের সাথে কথা বলার সিদ্ধান্ত নিয়েছে (ছেলের ছদ্মবেশে)।

অভিনয়
------

* জিৎ - স্পন্দন ইসলাম
* কৌশানি মুখার্জী - জোনাকি

তথ্যসূত্র
---------

1. ↑  "Baccha Shoshur Review"। *টাইমস অফ ইন্ডিয়া*। ১০ সেপ্টেম্বর ২০১৯। সংগ্রহের তারিখ ১০ সেপ্টেম্বর ২০১৯।
আইন প্রয়োগ করা সংযুক্ত আরব আমিরাতের প্রতিটি আমিরাতের দায়িত্ব; প্রতিটি আমিরাতের পুলিশ বাহিনী তাদের নিজস্ব সীমানার মধ্যে বিষয়গুলির জন্য দায়ী, তবে তারা নিয়মিতভাবে বিভিন্ন ক্ষেত্রে একে অপরের সাথে তথ্য ভাগ করে নেয়। বিক্ষোভ, দাঙ্গা নিয়ন্ত্রণ বা ভারী সশস্ত্র সন্দেহভাজনদের মোকাবেলা করার জন্য প্রতিটি বাহিনীতেও ইউনিট রয়েছে।

মন্ত্রণালয় সংযুক্ত আরব আমিরাতের পুলিশ এবং নিরাপত্তা ব্যবস্থাকে একীভূত করে। প্রতিটি একক আমিরাতের সংশ্লিষ্ট আমিরাতি পুলিশ কর্তৃপক্ষ সাধারণ আইনশৃঙ্খলা রক্ষার জন্য দায়ী।

জাতীয় নিরাপত্তার বিরুদ্ধে অপরাধ ফেডারেল আদালতে পাঠানো হবে। আইনশৃঙ্খলা রক্ষাকারী বাহিনী ও সেনাবাহিনীর মধ্যে ঘনিষ্ঠ সহযোগিতাও রয়েছে।

সংযুক্ত আরব আমিরাতের পুলিশ স্বরাষ্ট্র মন্ত্রকের অধীনে আসে এবং কারাগারগুলি রক্ষণাবেক্ষণের জন্যও দায়ী এবং এর জন্য দায়ী হাত হল সংশোধন বিভাগ। এই মন্ত্রণালয়ের অধীনে, অভিবাসন বিভাগও রয়েছে।

আবুধাবি আমিরাত এবং দুবাই আমিরাতের পুলিশ বাহিনী দেশের মধ্যে সবচেয়ে বড়, কারণ এই দুটি আমিরাতই সবচেয়ে বেশি লোক এবং দর্শনার্থী রয়েছে।

পুলিশের বিশেষ ইউনিট
-------------------

**পুলিশের স্পেশাল ইউনিট** হলো একটি সন্ত্রাসবিরোধী ইউনিট, যা ব্রিটিশ স্পেশাল এয়ার সার্ভিস-এর আদলে তৈরি। পাকিস্তান, ভারত, শ্রীলঙ্কা, বাংলাদেশ, নাইজেরিয়া, কেনিয়া, ঘানা, সেনেগাল, ইয়েমেন, ওমান, লেবানন, ফিলিস্তিন অঞ্চল, ইন্দোনেশিয়া, দক্ষিণ কোরিয়া, জাপান, মালয়েশিয়া, ফিলিপাইন, থারল্যান্ড, জার্মানি ইত্যাদি দেশ থেকে নিয়োগপ্রাপ্তরা আসে, গ্রীস, ইতালি এবং অন্যান্য দেশ আবুধাবি এবং দুবাইতে প্রশিক্ষণের জন্য, এবং তারপর তারা আমিরাতে নিয়োগ করা হয় যেখানে ইতিমধ্যে এমন একটি দল নেই। ইউনিটটিতে ৪০ জন পুরুষ এবং ৩৮ জন মহিলা রয়েছে এবং এটি আবুধাবি আন্তর্জাতিক বিমানবন্দর এবং দুবাই আন্তর্জাতিক বিমানবন্দরে অবস্থিত।

আমিরাত পুলিশ বাহিনী
-------------------

* আবুধাবি পুলিশ
* দুবাই পুলিশ বাহিনী
* শারজাহ পুলিশ বাহিনী
মাইসেনীয় যুগ সম্পর্কে একটি বই
**মাইসিনীয় গ্রিক ভাষা** (Mycenaean Greek) অনুকল্পিত ডোরীয় আক্রমণের পূর্বে মাইসিনীয় গ্রিসে (খ্রিস্টপূর্ব ১৬শ থেকে ১২শ শতক) মূলভূমির গ্রিস, ক্রিট ও সাইপ্রাসের গ্রিক ভাষার একটি সত্যায়িত রূপ, যাকে প্রায়ই গ্রিসে গ্রিকভাষার সূচনার ক্ষেত্রে টারমিনাস এড কুয়েম বা সূচনাপ্রান্ত হিসেবে ধরা হয়। এই ভাষা রৈখিক বি লিপিতে লেখা হত, এই লিপিটি ১৪শ শতকের পূর্বে ক্রিটে আবিষ্কৃত হয়। এর বেশিরভাগ লিপিই কেন্দ্রীয় ক্রিটের নসস ও পেলোপনেসের দক্ষিণ-পশ্চিমে অবস্থিত পাইলসে পাওয়া গেছে। অন্যান্য ট্যাবলেট পাওয়া গেছে মাইসিনি, টাইরিন্‌জ, থিব্‌স ও পশ্চিম ক্রিটের খানিয়ার। এই ভাষার নামকরণ করা হয়েছে মাইসিনির নামে, যা মাইসিনীয় গ্রিসের অন্যতম প্রধান কেন্দ্র ছিল। 

অনেক দিন ধরেই এই ট্যাবলেটের লেখাগুলো অনুদ্ধৃত ছিল। মাইকেল ভেন্ট্রিস প্রথম ১৯৫২ সালে এই ট্যাবলেটগুলোর অর্থোদ্ধার করেন। 

ট্যাবলেটগুলোতে এই লেখাগুলো বেশিরভাগ ক্ষেত্রেই সারণী বা বর্ণনামূলক তালিকা। এসময়ের কোন গদ্য টিকে থাকে নি, পুরাণ বা কবিতা খুবই কম। তবুও সংরক্ষণগুলো থেকে থেকে তথাকথিত গ্রিক অন্ধকার যুগের পূর্বের যুগের লোকেদের সম্পর্কে আভাস পাওয়া যায়।

তথ্যসূত্র
---------

1. ↑  
	* Chadwick, John (১৯৭৬)। *The Mycenaean World*। Cambridge UP। আইএসবিএন 0-521-29037-6। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**ব্রায়ান অ্যালান ডেভিস** (ইংরেজি: Bryan Davis; জন্ম: ২ মে, ১৯৪০) পোর্ট অব স্পেনের বেলমন্ট এলাকায় জন্মগ্রহণকারী ত্রিনিদাদীয় বংশোদ্ভূত সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৬০-এর দশকের মাঝামাঝি সময়ে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ত্রিনিদাদ ও ইংরেজ কাউন্টি ক্রিকেটে গ্ল্যামারগন দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে অফ ব্রেক বোলিং করতেন **ব্রায়ান ডেভিস**।

প্রথম-শ্রেণীর ক্রিকেট
---------------------

১৯৫৯-৬০ মৌসুম থেকে ১৯৭০-৭১ মৌসুম পর্যন্ত ব্রায়ান ডেভিসের প্রথম-শ্রেণীর খেলোয়াড়ী জীবন চলমান ছিল। উদ্বোধনী ব্যাটসম্যান হিসেবে অসাধারণ যোগ্যতার পরিচয় দিয়েছিলেন ব্রায়ান ডেভিস। নর্থের সদস্যরূপে সাউথ ত্রিনিদাদের বিপক্ষে শুরু থেকে শেষ পর্যন্ত ব্যাটিং করে ১৮৮ রানের অপরাজিত ইনিংস খেলার স্বীকৃতিস্বরূপ এ সফরে অংশ নেয়ার জন্যে আমন্ত্রণ জানানো হয়েছিল।

লেগ স্পিন বোলার হিসেবেও নিজেকে মেলে ধরতে সচেষ্ট হয়েছিলেন। গ্ল্যামারগনের পক্ষে ১৯৬৯ ও ১৯৭০ - এ দুই মৌসুম খেলেন। উভয় মৌসুমেই সহস্র রানের মাইলফলক স্পর্শ করেছিলেন তিনি।

আন্তর্জাতিক ক্রিকেট
-------------------

সমগ্র খেলোয়াড়ী জীবনে চারটিমাত্র টেস্টে অংশগ্রহণ করেছেন ব্রায়ান ডেভিস। সবগুলো টেস্টই অস্ট্রেলিয়ার বিপক্ষে খেলেছিলেন তিনি। ২৬ মার্চ, ১৯৬৫ তারিখে পোর্ট অব স্পেনে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ১৪ মে, ১৯৬৫ তারিখে একই মাঠে ও একই দলের বিপক্ষে সর্বশেষ টেস্টে অংশ নেন তিনি।

১৯৬৫ সালে সফরকারী অস্ট্রেলিয়া দলের বিপক্ষে খেলার জন্যে মনোনীত হন। তিন টেস্টে ব্যাটিং উদ্বোধনে নেমেছিলেন। নিজস্ব প্রথম টেস্টেই তিনি তার সবচেয়ে সেরা খেলা উপহার দিতে সক্ষম হন। পোর্ট অব স্পেনে নিজ মাঠের দর্শকের সামনে ৫৪ ও ৫৮ রান তুলেন। এ পর্যায়ে কনরাড হান্টের সাথে ১১৬ ও ৯১ রান সংগ্রহ করেছিলেন। এর পাশাপাশি ব্রিজটাউন টেস্টে ৬৮ রান করেন। তাসত্ত্বেও তাকে আর খেলানো হয়নি।

১৯৬৬-৬৭ মৌসুমে ভারত গমন করেন। তবে, কোন টেস্টেই তাকে খেলার সুযোগ দেয়া হয়নি।

তথ্যসূত্র
---------

1. ↑  List of West Indies Test Cricketers
2. ↑  "West Indies – Test Batting Averages"। ESPNCricinfo। সংগ্রহের তারিখ ৩ জুলাই ২০২০।

আরও দেখুন
---------

* স্যামি গুইলেন
* উইলি রড্রিগুয়েজ
* ওয়েস্ট ইন্ডিয়ান টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা

বহিঃসংযোগ
---------

* ইএসপিএনক্রিকইনফোতে ব্রায়ান ডেভিস উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে ব্রায়ান ডেভিস  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
হাঙরের ডার্সাল ডানা
**পৃষ্ঠীয় পাখনা** (dorsal fin) হচ্ছে এক ধরনের পাখনা যা বিভিন্ন প্রকার সামুদ্রিক ও স্বাদুপানির ভার্টিব্রাটার প্রাণীর পিছন অংশে অবস্থান করে। বিশেষ করে অনেক মাছে, সিটাশিয়ানে (তিমিতে, ডলফিনে, পরপইজে) এবং বিলুপ্ত ইকটিয়োসারে এটি দেখা যায়। প্রজাতির উপর নির্ভর করে প্রাণির একটি অথবা দুইটি পাখনা থাকতে পারে।

বৃহত্তর সিটাশিয়ানদের পৃষ্ঠীয় পাখনায় যে প্যাটার্ন বিকশিত হয়েছে, ও অন্য প্রজাতির পাখনায় যে স্বতন্ত্র্য খাঁজ আছে; তা দেখে বন্যপ্রাণী বিশারদ জীববিজ্ঞানীরা তাদের চিহ্নিত করে।

অস্থীয় বা তরুণাস্থীয় হাড় পৃষ্ঠীয় পাখনার দৃঢ় ভিত্তি হিসেবে কাজ করে। একে বলা হয় *টেরিজিওফোরস* (pterygiophores)।

কার্যক্রম
---------

পৃষ্ঠীয় ডানার মুল উদ্দেশ্য হলো; সেই প্রাণীটিকে উলটা ঘুরার বিরুদ্ধে প্রতিহত করা এবং হঠাৎ করে টার্ন (বাকঁ ঘুরতে) করতে সহায়তা করা। কিছু প্রজাতি তাদের পৃষ্ঠীয় পাখনাকে অন্যান্য কাজের জন্য অভিযোজিত করেছে। সানফিশ তাদের পৃষ্ঠীয় পাখনাকে (এবং পুচ্ছ পাখনাকে) সম্মুখদিকে এগিয়ে নিতে ব্যবহার করে। কিছু প্রাণী তাদের পৃষ্ঠীয় পাখনাকে সুরক্ষামুলক কাজে ব্যবহারের জন্য (যেমনঃ বিষ বা কাটা হিসেবে) উন্নতি সাধন করেছে। উদাহরণস্বরুপঃ স্পাইনি ডগফিশ এবং পোর্ট জ্যাকসন হাঙরে উভয়েরই নিজস্ব পৃষ্ঠীয় ডানা আছে; যা বিষ নিঃসরণে সক্ষম।

বিলফিশের পৃষ্ঠীয় পাখনা প্রখ্যাত। টুনা, ম্যাকেরেল এবং অন্যান্য স্কোমব্রয়েডের মত বিলফিশ তাদের পৃষ্ঠীয় পাখনায় প্রবাহরেখার সৃষ্টি করেছে, এবং পাখনায় খাঁজ সৃষ্টি করেছে যাতে করে তারা সাঁতার কাটতে পারে। বিলফিশের প্রজাতির পৃষ্ঠীয় পাখনার আকার, গঠন অবস্থান এবং রংয়ের মধ্যে পার্থক্য আছে; ফলে খুব সহজে বিলফিশের প্রজাতিকে শনাক্ত করা যায়। উদাহরণস্বরুপ, শ্বেত মার্লিনের পৃষ্ঠীয় পাখনা আছে, যাতে কালো স্পট আছে। বিলফিশের পৃষ্ঠীয় পাখনা বিরাট, যা খুব সম্ভবত নিজেকে শীতল করতে ব্যবহৃত হয়।

* অর্কর পৃষ্ঠীয় পাখনাঅর্কর পৃষ্ঠীয় পাখনা
* পুরুষ ও নারী অর্কর পৃষ্ঠীয় পাখনার পার্থক্যপুরুষ ও নারী অর্কর পৃষ্ঠীয় পাখনার পার্থক্য
* শ্বেত হাঙরের পৃষ্ঠীয় পাখনা যা ডার্মাল ফাইবার ধারণ করে।শ্বেত হাঙরের পৃষ্ঠীয় পাখনা যা ডার্মাল ফাইবার ধারণ করে।
* ইন্দো-প্যাসিফিক সেইলফিশের বিস্তৃত পৃষ্ঠীয় পাখনাইন্দো-প্যাসিফিক সেইলফিশের বিস্তৃত পৃষ্ঠীয় পাখনা

গঠন
---

আরও দেখুন
---------


উইকিমিডিয়া কমন্সে **পৃষ্ঠীয় পাখনা** সংক্রান্ত মিডিয়া রয়েছে।

উইকিঅভিধানে ***পৃষ্ঠীয় পাখনা*** শব্দটি খুঁজুন।

* Fish fin
* Submarine sail
* Vertical stabilizer

তথ্যসূত্র
---------

1. 1 2  *Aquatic Life of the World* pp. 332–333, Marshall Cavendish Corporation, 2000. আইএসবিএন ৯৭৮০৭৬১৪৭১৭০৭.
2. ↑  Dement J Species Spotlight: Atlantic Sailfish (*Istiophorus albicans*) *littoralsociety.org*. Retrieved 1 April 2012.
3. ↑  Lingham‐Soliar T (2005) "Dorsal fin in the white shark, *Carcharodon carcharias*: A dynamic stabilizer for fast swimming" *Journal of Morphology*, **263** (1): 1–11. ডিওআই:10.1002/jmor.10207 pdf[*স্থায়ীভাবে অকার্যকর সংযোগ*]

টেমপ্লেট:Fins, limbs and wings
টেমপ্লেট:Diversity of fish
|  |
| --- |
| (ইউনিকোড: **𓍹𓏏𓈖𓇳𓇋𓄤𓄤𓄤𓄤𓄤𓇍𓏏𓏭𓁐𓍺**) |
| নেফেরনেফেরুয়াতেন-নেফারতিতিচিত্রলিপিতে |

**নেফারতিতি** (খ্রিস্টপূর্ব ১৩৭০-১৩৩০) ছিল একজন মিশরীয় রানী। তার স্বামী পরিবর্তনে, তার নাম নেফের-নেফেরু-আটন সম্মানের জন্য আটন দেওয়া হয়েছে। এর নাম অর্থ হল "সুন্দরী এসেছে"। তথাকথিত আমারনা সময় কালের নেফারতিতি তার স্বামী অষ্টাদশ রাজবংশের, আখেনাটেন এর সাথে শাসন করেছিল (আখেনাতেনের রাজধানী এল-আমারনানে ছিল)। নেফারতিতির জীবন সম্বন্ধে অল্প জানা যায়, যদিও এইটি অসম্ভব মনে হয় যে, তিনি কোনো রাজবংশের একজন সদস্য ছিলেন। কিছু বিশেষজ্ঞ বিশ্বাস করেন যে, তার বাবা আমেনহতেপ III এর চাকরিতে আয় নামের আধিকারিক ছিলেন। নেফারতিতি আখেনাতনের ছয়টি কন্যা সন্তান জন্ম দেন। ছয়টি সন্তানের কোনো চিহ্ন পাওয়া যায় নি এবং উত্তরসূরী কে হবে তা অনিশ্চিত হয়ে পরে। আখেনাতেনের উত্তরসূরী, স্মেঙ্খখারা এবং তুতাঙ্খাতন (যে তার নাম পরিবর্তন করে পরবর্তী কালে তুতাংখামুন করেছিল) তার অন্য একটি স্ত্রী কিয়ার ছেলে, যে পরে প্রধান রানী হয়েছিল এবং ১২ বছর রাজত্ব করেছিল।

তথ্যসূত্র
---------

1. ↑  "নেফারতিতির মমি"।

বহিঃসংযোগ
---------


উইকিমিডিয়া কমন্সে **নেফেরতিতি** সংক্রান্ত মিডিয়া রয়েছে।

* Staatliche Museen zu Berlin: Egyptian Museum and Papyrus Collection  ওয়েব্যাক মেশিনে আর্কাইভকৃত ২ জুলাই ২০১০ তারিখে
গ্রিক পুরাণের, **নেফেলি** (Nephele) ( /ˈnɛfəliː/ ; গ্রিক: Νεφέλη, nephos "মেঘ" থেকে; ল্যাতিনীয় *ন্যুবস* ) ছিলেন একজন মেঘপরী, যিনি ফ্রিক্সাস ও হেলি এর গল্পে একটি গুরুত্বপূর্ণ স্থান অধিকার করে আছেন।

পুরাণ
-----

গ্রীক পুরাণে রয়েছে যে নেফেলি হলেন একজন মেঘ, জিউস যাকে তার অতিথি হিসেবে ভোজনের সময় হেরার প্রতি কামবাসনা প্রদর্শনের পর ইক্সায়নের সততার পরীক্ষা নেবার জন্য হেরার মত করে তৈরি করেছিলেন। ইক্সায়ন সেই পরীক্ষায় বিফল হন, তিনি নেফেলির সাথে সঙ্গম করেন এবং সেন্টরদের (ইম্ব্রোস বা সেন্টরোস এর মাধ্যমে) জন্ম দেন।

নেফেলি অ্যাথামাসকে বিবাহ করেছিলেন, এবং ফ্রিক্সাস ও হেলি নামক দুই যমজ সন্তানের জন্ম দেন। এরপর অ্যাথামাস ইনোর জন্য নেফেলিকে ত্যাগ করেন। ফ্রিক্সাস এবং হেলিকে তাদের সৎ মা ইনো ঘৃণা করতেন। ইনো এই যমজদের হাত থেকে রেহাই পেতে একটি ষড়যন্ত্র করে নগরের সমস্ত ফসলের বীজ পুড়িয়ে ফেলেন, যাতে সেগুলি থেকে ফসল না তৈরি হতে পারে। দুর্ভিক্ষে ভীত হয়ে স্থানীয় কৃষকরা নিকটবর্তী ভবিষ্যৎ-কথকের সহায়তা চেয়েছিলেন। ইনো সেই ভবিষ্যৎ-কথকের কাছে প্রেরিত লোকদের ঘুষ দিয়ে বলে, তারা যেন সবাইকে জানায় ভবিষ্যৎ-কথক বলেছে নগরের সংকট কাটাতে ফ্রিক্সাসের বলি দিতে হবে। অ্যাথামাস অনিচ্ছায় রাজি হন। তবে, ফ্রিক্সাসকে হত্যা করার আগে, তার মা নেফিলি একটি স্বর্ণের ভেড়া পাঠায় আর তাতে চড়ে ফ্রিক্সাস ও হেলি পালিয়ে যায়। তাদের যাত্রা শুরুর স্থলটি বিভিন্ন স্থানে থেসালির হ্যালোস বা বিওটিয়ার অর্কোমেনাস হিসেবে নথিভূক্ত হয়েছে।

ফ্রিক্সাস ও হেলিকে বলা হয়েছিল উড্ডয়নের সময় নিচের দিকে না তাকাতে। তারপরো হেলি নিচের দিকে তাকায় ও ভয় পেয়ে ভেড়া থেকে পড়ে গিয়ে ইউরোপ ও এশিয়ার মধ্যবর্তী প্রণালীতে ডুবে যায় ও মারা যায়, প্রণালীটির নামকরণ করা হয়েছিল তার নামের সাথে মিলিয়ে হেলিসপন্ট, যার অর্থ হেলির সাগর (এখন দারদানেলিস নামে পরিচিত)। ফ্রিক্সাস কলচিসে পৌঁছে যায় যেখানে সেখানকার রাজা ও সূর্যদেব হেলিয়সের পুত্র ঈটিজ তাকে সাদরে অভ্যর্থনা জানান এবং তার সাথে নিজের কন্য ক্যালসিওপির বিবাহ দেন। কৃতজ্ঞতাস্বরূপ ফ্রিক্সাস ভেড়াটিকে দেবতা জিউসের কাছে উৎসর্গ করেন এবং ঈটিজকে এর স্বর্ণের পশম উপহার দেন। ঈটিজ স্বর্ণের পশমটিকে তার রাজ্যে অবস্থিত দেবতা আরেসের পবিত্র কুঞ্জবনের একটি বৃক্ষে ঝুলিয়ে রাখেন, যা একটি নির্ঘুম ড্রাগন পাহাড়া দেয়। পরবর্তিতে জ্যাসন ও তার আর্গোনটরা এই স্বর্ণের পশম উদ্ধার করেন।

আরো দেখুন
---------

* মেষ (তারকামণ্ডল)

তথ্যসূত্র
---------

1. ↑  R. S. P. Beekes, *Etymological Dictionary of Greek*, Brill, 2009, p. 1012.
2. ↑  Hyginus (Mary Grant translation): The Ram, (Aries)
3. ↑  Tzetzes, *Chiliades* 9.20 line 464, 469 & 477
4. ↑  Pseudo-Apollodorus, *Bibliotheca* Epitome of Book 4.1.20
5. ↑  *Bibliotheke* i.9.1; "it is possible, however", Kerenyi suggests (*The Gods of the Greeks* p 264) "that originally she did not cause the seed-corn to be roasted, but introduced the practice of roasting corn in general."
6. ↑  Flying is conventional in modern treatments, but see D. S. Robertson, "The Flight of Phrixus", *The Classical Review*, Vol. 54, No. 1 (Mar. 1940), pp. 1–8.
7. ↑  Pseudo-Apollodorus. *Bibliotheca, 1.9.1*
**সিএস জরিপ** বা **ক্যাডাস্ট্রাল জরিপ** হল তফসিল এবং জরিপের উপ-ক্ষেত্র যা প্রকৃত সম্পত্তির সীমানা প্রতিষ্ঠা এবং পুনঃপ্রতিষ্ঠায় করা হয়। এটি সম্পত্তির সীমানাগুলির শারীরিক অবস্থা বর্ণনা এবং বৈশিষ্ট্যগুলির সাথে সম্পর্কিত মাত্রা, এলাকা ও নির্দিষ্ট অধিকার নির্ধারণের সাথে জড়িত। এটির মাধ্যমে নির্বিশেষে তারা স্থল, জলে বা প্রাকৃতিক বা কৃত্রিম বৈশিষ্ট্য সংজ্ঞায়িত করে।  এটি সম্পত্তির আইনি অধিকার সৃষ্টির একটি গুরুত্বপূর্ণ উপাদান। একজন ক্যাডাস্ট্রাল সার্ভেয়ারকে অবশ্যই সাধারণ সমীক্ষার স্থানিক-পরিমাপ নীতি এবং প্রতিবেশী শিরোনামের সম্মানের মতো আইনি নীতি উভয়ই প্রয়োগ করতে হবে।

একজন ক্যাডাস্ট্রাল সার্ভেয়ারের দায়িত্ব ও ভূমিকা
-------------------------------------------------

 আলাস্কায় ক্যাডাস্ট্রাল সার্ভেয়ার
ভূমি জরিপকারীর প্রাথমিক ভূমিকাগুলির মধ্যে একটি হল জমিতে প্রকৃত সম্পত্তির সীমানা নির্ধারণ করা। সেই সীমানা ইতিমধ্যে প্রতিষ্ঠিত হয়েছে আইনী নথিতে এবং সরকারী পরিকল্পনা ও অ্যাটর্নি, প্রকৌশলী এবং অন্যান্য ভূমি জরিপকারীদের দ্বারা প্রস্তুতকৃত মানচিত্রের বর্ণনা করা হয়েছে। সম্পত্তির কোণগুলি হয় পূর্ববর্তী সার্ভেয়ার দ্বারা স্মৃতিস্তম্ভ করা হবে অথবা একটি নতুন সীমানা জরিপ করার জন্য নিয়োগকৃত সার্ভেয়ার দ্বারা স্মৃতিস্তম্ভ করা হবে যা পার্শ্ববর্তী জমির মালিকদের দ্বারা সম্মত হয়েছে।

তথ্যসূত্র
---------

1. ↑  Land.Vic (২০২০-১২-১৮)। "Cadastral survey"। *Land.Vic* (ইংরেজি ভাষায়)। সংগ্রহের তারিখ ২০২২-০৪-২৯।
**পে-মা-শেস-ব্যা** (ওয়াইলি: *pe ma shes bya*) তিব্বতের র্দ্জোগ্স-ছেন বৌদ্ধবিহার নামক র্ন্যিং-মা ধর্মসম্প্রদায়ের অন্যতম প্রধান বৌদ্ধবিহারের শ্রী সিংহ মহাবিদ্যালয়ের চতুর্থ প্রধান ছিলেন।

সংক্ষিপ্ত জীবনী
---------------

পে-মা-শেস-ব্যা ঊনবিংশ শতাব্দীতে তিব্বতের র্গ্যাল-রোং (ওয়াইলি: *rgyal rong*) নামক শহরে জন্মগ্রহণ করেন। কম বয়স থেকেই তিনি বৌদ্ধ ভিক্ষু হওয়ার ইচ্ছে প্রকাশ করেছিলেন, কিন্তু তার পিতামাতা এই সিদ্ধান্তে অনুমতি দেননি, ফলে তিনি বাড়ী থেকে পালিয়ে চলে যান। র্গ্যাল-স্রাস-গ্ঝান-ফান-ম্থা'-য়াস-'ওদ-জের (ওয়াইলি: *rgyal sras gzhan phan mtha' yas 'od zer*) নামক শ্রী সিংহ মহাবিদ্যালয়ের দ্বিতীয় প্রধানের নিকট তিনি মধ্য তিব্বত ও দক্ষিণ চীনের বিভিন্ন স্থানে তীর্থযাত্রা করে সূত্র ও তন্ত্র সম্বন্ধে শিক্ষালাভ করেন। সেং-ফ্রুগ-পে-মা-ব্ক্রা-শিস (ওয়াইলি: *seng phrug pe ma bkra shis*) নামক শ্রী সিংহ মহাবিদ্যালয়ের প্রথম প্রধানের নিকট তিনি শ্রমণ ও ভিক্ষুর শপথ গ্রহণ করেন। ম্দো-ম্খ্যেন-ব্র্ত্সে-য়ে-শেস-র্দো-র্জে (ওয়াইলি: *mdo mkhyen brtse ye shes rdo rje*) এবং মি-'গ্যুর-নাম-ম্খা'ই-র্দো-র্জে (ওয়াইলি: *mi 'gyur nam mkha'i rdo rje*) নামক বিখ্যাত লামারা তার শিক্ষক ছিলেন। চল্লিশ বছর বয়স হলে তিনি শ্রী সিংহ মহাবিদ্যালয়ের চতুর্থ প্রধানের দায়িত্ব গ্রহণ করেন। শেষ জীবনে তিনি রুদাম অঞ্চলের গুহাগুলিতে সাধনা করে কালাতিপাত করেন।

তথ্যসূত্র
---------

1. ↑  Chhosphel, Samten (জুলাই ২০১২)। "Pema Sheja"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৮-৩১।

|
|  |
| পূর্বসূরীরিগ-'দ্জিন-ব্জাং-পো | **পে-মা-শেস-ব্যা  শ্রী সিংহ মহাবিদ্যালয়ের চতুর্থ প্রধান** | উত্তরসূরীদ্পাল-স্প্রুল-ও-র্গ্যান-'জিগ্স-মেদ-ছোস-ক্যি-দ্বাং-পো |
|
প্রিমিয়াম চ্যানেল
**পে টেলিভিশন**, যা **সাবস্ক্রিপশন টেলিভিশন**, **প্রিমিয়াম টেলিভিশন** নামেও পরিচিত বা, একটি পৃথক পরিষেবা, একটি **প্রিমিয়াম চ্যানেল** উল্লেখ করার সময়,     সাবস্ক্রিপশন -ভিত্তিক টেলিভিশন পরিষেবাগুলিকে বোঝায়, সাধারণত মাল্টিচ্যানেল টেলিভিশন প্রদানকারীরা প্রদান করে, কিন্তু ডিজিটাল টেরেস্ট্রিয়াল এবং স্ট্রিমিং টেলিভিশনের মাধ্যমে ক্রমবর্ধমান। মার্কিন যুক্তরাষ্ট্রে, সাবস্ক্রিপশন টেলিভিশন ১৯৭০-এর দশকের শেষের দিকে এবং ১৯৮০-এর দশকের গোড়ার দিকে এনক্রিপ্ট করা অ্যানালগ ওভার-দ্য-এয়ার ব্রডকাস্ট টেলিভিশনের আকারে শুরু হয়েছিল যা বিশেষ সরঞ্জামের সাহায্যে ডিক্রিপ্ট করা যেত। ধারণাটি মাল্টি-চ্যানেল পরিবর্তনের মাধ্যমে এবং পোস্ট-নেটওয়ার্ক যুগে দ্রুত প্রসারিত হয়েছে।  মার্কিন যুক্তরাষ্ট্রের বাইরে বিশ্বের অন্যান্য অংশ, যেমন ফ্রান্স এবং ল্যাটিন আমেরিকাও সাবস্ক্রিপশনের জন্য উপলব্ধ এনক্রিপ্টেড এনালগ টেরিস্ট্রিয়াল সিগন্যাল অফার করেছে।

শব্দটি প্রিমিয়াম বিনোদন পরিষেবাগুলির সাথে সর্বাধিক সমার্থক যা চলচ্চিত্র বা সাধারণ বিনোদন প্রোগ্রামিং যেমন মার্কিন যুক্তরাষ্ট্রে, সিনেম্যাক্স, এইচবিও, এমজিএম+, শোটাইম এবং স্টারজ- এর উপর দৃষ্টি নিবদ্ধ করে, তবে এই ধরনের পরিষেবাগুলি খেলাধুলার জন্য নিবেদিত ব্যক্তিদের পাশাপাশি প্রাপ্তবয়স্কদের বিনোদনকেও অন্তর্ভুক্ত করতে পারে।

ব্যবসায়িক মডেল
---------------

অন্যান্য মাল্টিচ্যানেল টেলিভিশন সম্প্রচারকদের বিপরীতে, যেগুলি তাদের আয়ের উত্স হিসাবে বিজ্ঞাপন এবং ক্যারেজ ফি-র উপর নির্ভর করে, বেশিরভাগ পে টেলিভিশন পরিষেবাগুলি প্রায় সম্পূর্ণভাবে পৃথক গ্রাহকদের দ্বারা প্রদত্ত মাসিক সাবস্ক্রিপশন ফি-র উপর নির্ভর করে। ফলস্বরূপ, পে-টেলিভিশন আউটলেটগুলি পরিষেবার মূল্যকে ন্যায্যতা দিতে পারে এমন সামগ্রী প্রদানের সাথে সবচেয়ে বেশি উদ্বিগ্ন, যা নতুন গ্রাহকদের আকৃষ্ট করতে এবং বিদ্যমান গ্রাহকদের ধরে রাখতে সহায়তা করে। 

অনেক পে-টেলিভিশন পরিষেবাগুলিতে একাধিক পৃথক চ্যানেল থাকে, যাকে "মাল্টিপ্লেক্স" পরিষেবা হিসাবে উল্লেখ করা হয় (মাল্টিপ্লেক্স সিনেমার ক্ষেত্রে), যেখানে একটি প্রধান ফ্ল্যাগশিপ চ্যানেলের সাথে থাকে সেকেন্ডারি পরিষেবা নির্দিষ্ট চলচ্চিত্রের প্রকার এবং দর্শকদের উপর ফোকাস করে (যেমন মাল্টিপ্লেক্সগুলি আরও বেশি ফোকাস করে) "ক্লাসিক" ফিল্ম, বা ফ্যামিলি-অরিয়েন্টেড প্রোগ্রামিং-এ), সময় পরিবর্তন, বা ব্র্যান্ড লাইসেন্সিং ডিল (যেমন চ্যানেলগুলি বিশেষভাবে ডিজনি ফিল্মগুলিতে ফোকাস করে, বা মার্কিন পে টেলিভিশন ব্র্যান্ডগুলির বিষয়বস্তু যদি নির্দিষ্ট বাজারে তাদের নিজস্ব নেটওয়ার্ক না চালায়) সাধারণত, এই পরিষেবাগুলি কোনও অতিরিক্ত চার্জ ছাড়াই প্রধান চ্যানেলের সাথে সরবরাহ করা হয় এবং এর জন্য আলাদাভাবে কোন ফি প্রদান করতে হয় না।

তথ্যসূত্র
---------

1. ↑  Busch, Anita (২০১৬-০৪-১৯)। "Former Universal & Relativity Exec Michael Joe Joins STX As Film Group COO"। *Deadline* (ইংরেজি ভাষায়)। সংগ্রহের তারিখ ২০১৯-০৯-০৪।
2. ↑  Gross, Daniel (২০১৩-০৮-১০)। "Why Time Warner Cable Can't Cave to CBS's Demands"। *The Daily Beast* (ইংরেজি ভাষায়)। সংগ্রহের তারিখ ২০১৯-০৯-০৪।
3. ↑  Steel, Emily (২০১৫-০৫-২১)। "Epix Joining the World of Scripted TV With Two Original Series"। *The New York Times* (ইংরেজি ভাষায়)। আইএসএসএন 0362-4331। সংগ্রহের তারিখ ২০১৯-০৯-০২।
4. ↑  Barnes, Brooks (২০১০-০৯-২৫)। "A Fight Brews Over Hollywood's Video 'Window'"। *The New York Times* (ইংরেজি ভাষায়)। আইএসএসএন 0362-4331। সংগ্রহের তারিখ ২০১৯-০৯-০২।
5. 1 2  Lotz, Amanda D. (২০১৪)। *The television will be revolutionized*। আইএসবিএন 9781479890392। ওসিএলসি 891396456।
**ফ্রান্সিস্কা রাকেল নাভাস গার্দেলা** (১৮৮৩-১৯৭১) ছিলেন একজন হন্ডুরান সাংবাদিক, লেখিকা এবং নারীবাদী। তিনি হন্ডুরাসে প্রথম নারীবাদী জার্নাল প্রতিষ্ঠা করেছিলেন এবং প্রথম সাফ্রেজেট সংস্থার সদস্য ছিলেন। উদারতাবাদী হওয়ার কারণে তিনি এবং তাঁর স্বামীর জীবনের বেশিরভাগ সময় নির্বাসনে কেটেছিল। ১৯৪৫ থেকে ১৯৫১ সাল পর্যন্ত গুয়াতেমালায় নির্বাসনের সময়কাল ছিল তাঁর সবচেয়ে সৃজনশীল লেখাগুলোর সময়কাল। তিনি **পাকা নাভাস** নামেই সমধিক খ্যাত ছিলেন।

জীবনী
-----

ফ্রান্সিস্কা রাকেল নাভাস গার্দেলা ১৮৮৩ সালের ২৩শে মার্চ হন্ডুরাসের ওলাঞ্চোর হুতিকাল্পায় হোসে মারিয়া নাভাস এবং ফ্রান্সিস্কা গার্দেলা দি নাভাস দম্পতির ঘরে জন্মগ্রহণ করেছিলেন।  ১৯০০ সালে তিনি অ্যাটর্নি, বুদ্ধিজীবী ও সাংবাদিক আদল্ফো মিরালদাকে বিয়ে করেছিলেন। তাঁর স্বামী রাজনীতিতে জড়িত ছিলেন এবং নিজের লেখার মাধ্যমে বিরোধী উদারতাবাদীদের জোরালো সমর্থন করেতেন। ফলে তিনি ও তাঁর পরিবার সরকার কর্তৃক নির্যাতনের শিকার হয়েছিলেন।

নাভাসের বন্ধু এবং সহচর লেখক রামন আমায়া আমাদোর তাঁকে লা সিবাতে আশ্রয় নিতে এবং কোস্টা নর্টি পত্রিকা প্রকাশের প্রস্তাব করেছিলেন।

১৯৭১ সালের ১১ জুলাই ওয়াশিংটনের সিয়াটলে নিজের মেয়ের সাথে দেখা করতে গিয়ে তিনি মৃত্যুবরণ করেছিলেন।

তথ্যসূত্র
---------

1. ↑  Thais, Eva (১৯৯৯)। *Personalidades valores femeninos de Honduras : (ensayos biográficos) ; 1970–1975* (Spanish ভাষায়) (1 সংস্করণ)। Alin Ed.। পৃষ্ঠা 133। আইএসবিএন 978-99926-20-14-4। উদ্ধৃতি শৈলী রক্ষণাবেক্ষণ: অচেনা ভাষা (link)
2. ↑  Mayorga Alonzo, Wilfredo (২০১৫)। *Honremos nuestra Honduras* (Spanish ভাষায়)। Palibrio। পৃষ্ঠা 29–30। আইএসবিএন 978-1-5065-0280-9। উদ্ধৃতি শৈলী রক্ষণাবেক্ষণ: অচেনা ভাষা (link)
3. 1 2  González, José (ডিসেম্বর ১৩, ২০১১)। "Paca Navas de Miralda"। *José González Paredes* (Spanish ভাষায়)। সংগ্রহের তারিখ জুলাই ৭, ২০১৫। উদ্ধৃতি শৈলী রক্ষণাবেক্ষণ: অচেনা ভাষা (link)
**শ্রীকৃষ্ণনগর রেলওয়ে স্টেশন** ভারতের উত্তরপ্রদেশ রাজ্যে অবস্থিত। স্টেশনের কোড বা সংকেতিক নাম হল *এসকেএন*।

অবস্থান
-------

স্টেশন উত্তর প্রদেশের শ্রীকৃষ্ণনগরে অবস্থিত। এই স্টেশন থেকে পরবর্তী স্টেশন হল - হরপালগঞ্জ রেলওয়ে স্টেশন এবং পূর্ববর্তী স্টেশন হল সরাই হরখু রেলওয়ে স্টেশন।

পরিকাঠাম
--------

স্টেশনটির পরিকাঠাম ভূমিগত। এই স্টেশনে ২ টি প্ল্যাটফর্ম রয়েছে। স্টেশনে ২ টি রেললাইন বা রেলট্র্যাক রয়েছে। স্টেশন পরিচালনাকারী ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে।

স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।

রেল পরিষেবা
-----------

এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা বারাণসী ও লখনউগামী ট্রেন চলাচল করে। ২০২০ সালের অগাস্ট মাস পর্যন্ত দৈনিক ১৫ টি যাত্রীবাহী ট্রেন এই স্টেশনে দাঁড়িয়েছে বা বিরতি নিয়েছে।

প্রশাসন ও নিরাপত্তার ব্যবস্থা
-----------------------------

শ্রীকৃষ্ণনগর রেলওয়ে স্টেশনটি ভারতীয় রেলের উত্তর রেল অঞ্চলের লখনউ চারবাগ রেলওয়ে বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার"- এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।

তথ্যসূত্র
---------

1. 1 2 3  "শ্রীকৃষ্ণনগর/লম্বুয়া"। সংগ্রহের তারিখ ৩০ জানুয়ারি ২০২১।

বহিঃসংযোগ
---------